Covid-19 en skuldverpligtingeDeur Anton Schutte Foto: Stevepb/Pixabay.com Die afsonderingstydperk weens die Covid-19-pandemie is tot einde April verleng, wat beteken die ekonomiese impak op sommige besighede en individue gaan waarskynlik vererger. In die artikel word gefokus op skuldverpligtinge – en veral kredietversekering – gegewe die huidige omstandighede. In die FSCA Kommunikasie 12 van 2020 (Algemeen) het die gedragsowerheid vir finansiële dienste (FCSA) onder andere die volgende punt gemaak (eie vertaling): Die FSCA wil benadruk dat gereguleerde entiteite die huidige omstandighede in ag moet neem en hul kliënte moet bystaan met selfs groter empatie, meer buigsaamheid en begrip gedurende hierdie moeilike tye. Dit kan insluit die oorweging van verligting- en ondersteuningsopsies, veral vir kwesbare kliënte. Ondernemings moet toesien dat alle kliënte regverdig behandel word gedurende die hele produksiklus van advertensies, verkope, eise, hernuwings en klagtes. Winsbejag ten koste van diegene wat kwesbaar is en swaarkry, sal nie geduld word nie. Dit is dus ŉ duidelike beroep op banke, versekeringsmaatskappye en sodanige organisasies om ekstra moeite in hierdie moeilike tyd te doen om kliënte by te staan. Wat is kredietversekering? Die Nasionale Kredietwet definieer dit soos volg: “Kredietlewensversekering sluit die dekking in wat betaalbaar is in die geval van ŉ verbruiker se dood, ongeskiktheid, terminale siekte, werkloosheid of ander versekerbare risiko wat die verbruiker se vermoë om inkomste te verdien benadeel.” Afhangend van hoe die produk gestruktureer is, kan dit bloot uit ŉ lewensversekerings­komponent bestaan, ​​of as ŉ hibriede produk met lewens- en algemene versekeringskomponente soos verlies aan inkomste. Wat staan verbruikers met geen of verminderde inkomste nou te doen? Let wel: Bogenoemde is nie van toepassing op diegene wat reeds hul skuld swak bestuur nie. Anton Schutte is ŉ deeltydse dosent aan Akademia in die BCom Finansiële Beplanning-kwalifikasie. Hy het 32 jaar se ondervinding as bestuurder, opleier, mentor, vakkundige en praktiserende finansiële beplanner.